## Statutter Nordland Skytterkrets’ Hederstegn

§ 1. Nordland Skytterkrets’ hederstegn er et tinnkrus med lokk med følgende inngravering:

**HEDERSTEGN TILDELT AV**

**NORDLAND SKYTTERKRETS**

*[år]*

*[navn til mottakeren]*

§ 2. Hederstegn kan tildeles personer som har gjort en ekstra stor innsats for skyttersaken og for Nordland Skytterkrets som aktiv skytter og/eller administrator.

§ 3. Tildeling av hederstegnet kan skje på kretsstyrets eget initiativ, eller etter skriftlig begrunnet innstilling fra klubb eller lag.

§ 4. Det kreves enstemmig beslutning av kretsstyret for tildeling av NSK’s hederstegn.

§ 5. Det kan ikke tildeles mer enn 1-ett hederstegn pr år, og utdeling skal finne sted på Kretstinget.

§ 6. NSK kan i et eller flere år unnlate å tildele hederstegn, dersom kretsstyret ikke finner verdige kandidater.

§ 7. Endringer i statuttene skal i tilfelle foretas av Kretstinget.

Svolvær 20. januar 2000

Terje Elveos